**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 432 /2017**

**ΑΔΑ:** 6Θ1ΩΩΨΑ-ΩΩ3



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 36ο/2017 Της 10Ης ΑΥΓΟΥΣΤΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση οριστικής κατακύρωσης του έργου: Επισκευή και συντήρηση σχολικών κτιρίων στο Δήμο Αρταίων ’’**

Στην Άρτα, σήμερα, 10-08-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **30490/10-08-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5.Ζέρβας Κων/νος**  **6. Πανέτας Γεώργιος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Ο κ. Πρόεδρος εισηγούμενος το 2ο τακτικό θέμα: **Έγκριση οριστικής κατακύρωσης του έργου: Επισκευή και συντήρηση σχολικών κτιρίων στο Δήμο Αρταίων .** έθεσε υπόψη της επιτροπής το από 08-08-2017 πρακτικό της επιτροπής διαγωνισμού το οποίο έχει ως εξής: Στην Άρτα και στα Γραφεία της ΔΤΥ, σήμερα την 8η Αυγούστου 2017, ημέρα Τρίτη και ώρα 10:00 πμ συνήλθε σε συνεδρίαση η Επιτροπή Διαγωνισμού του έργου **«Επισκευή και συντήρηση σχολικών κτιρίων στο Δήμο Αρταίων»** αποτελούμενη από τους: Ευαγγελία Γκανιάτσα ως Πρόεδρο, Αγορίτσα Κοντοστέργιου και Μιράντα Νούτση ως μέλη, όπως συγκροτήθηκε με την αριθ. 390/2016 απόφαση της Οικονομικής Επιτροπής, για να προβεί στον έλεγχο των δικαιολογητικών που υπέβαλλε ο προσωρινός ανάδοχος «ΜΠΙΤΧΑΒΑΣ ΧΡΗΣΤΟΣ Κ ΣΙΑ ΕΕ» του ανωτέρω έργου.

Η Επιτροπή αφού έλαβε υπ΄ όψη:

1. Την αριθ. 380 /2017 Απόφαση της Οικονομικής Επιτροπής για την έγκριση του πρακτικού της δημοπρασίας που διενεργήθηκε στις 4 Ιουλίου 2017.
2. Το αρ. πρωτ. 28830/25-7-2017 έγγραφο του Δήμου Αρταίων προς τον προσωρινό ανάδοχο για προσκόμιση δικαιολογητικών
3. Το αρ. πρωτ. 29594/1-8-2017 έγγραφο του αναδόχου για την υποβολή δικαιολογητικών
4. Την παρ. 6 του άρθρου 103 του Ν.4412/2016

Διενήργησε τον έλεγχο των δικαιολογητικών που υπέβαλλε ο προσωρινός ανάδοχος σύμφωνα με τα οποία αποδεικνύεται η μη συνδρομή των λόγων αποκλεισμού του, οπότε η Επιτροπή γνωμοδοτεί υπέρ της κατακύρωσης της σύμβασης του έργου «**Επισκευή και συντήρηση σχολικών κτιρίων στο Δήμο Αρταίων**» στην εταιρεία «**ΜΠΙΤΧΑΒΑΣ ΧΡΗΣΤΟΣ Κ ΣΙΑ ΕΕ**».

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 08-08-2017 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 08-08-2017 πρακτικό της επιτροπής διαγωνισμού που αφορά την ανάδειξη της εταιρείας ΜΠΙΤΧΑΒΑΣ ΧΡΗΣΤΟΣ Κ ΣΙΑ ΕΕ ως οριστικού αναδόχου με ποσοστό έκπτωσης **55,76%** του έργου: **Επισκευή και συντήρηση σχολικών κτιρίων στο Δήμο Αρταίων**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 432/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*