**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 441/2017**

**ΑΔΑ:** ΩΕΨΤΩΨΑ-ΙΜΥ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 36ο/2017 Της 10Ης ΑΥΓΟΥΣΤΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού δημοπρασίας για την προμήθεια: Προμήθεια ομπρελών για κοινόχρηστους χώρους ’’**

Στην Άρτα, σήμερα, 10-08-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **30490/10-08-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5.Ζέρβας Κων/νος**  **6. Πανέτας Γεώργιος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Ο κ. Πρόεδρος εισηγούμενος το 11ο τακτικό θέμα: **Έγκριση ή μη πρακτικού δημοπρασίας για την προμήθεια: Προμήθεια ομπρελών για κοινόχρηστους χώρους.** έθεσε υπόψη της επιτροπής το από 10-08-2017 πρακτικό της επιτροπής διαγωνισμού το οποίο έχει ως εξής:

Στην Άρτα και στο δημοτικό κατάστημα του Δήμου Αρταίων, στις **10 Αυγούστου 2017**, ημέρα **Πέμπτη** και ώρα **10:00**, συνήλθε σε τακτική συνεδρίαση η οριζόμενη από την αριθ. 389/2016 Απόφαση της Οικονομικής Επιτροπής του Δήμου Αρταίων (ΑΔΑ:67ΙΤΩΨΑ-ΖΥ6) επιτροπή διενέργειας και αξιολόγησης των αποτελεσμάτων διαγωνισμών προμηθειών της Τεχνικής Υπηρεσίας και ηλεκτρομηχανολογικού εξοπλισμού του Δήμου για το έτος 2017, αποτελούμενη από τους :

1. Μιράντα Νούτση (πρόεδρο)
2. Βασίλειο Σακκά (μέλος)
3. Ευαγγελία Γκανιάτσα (μέλος)

προκειμένου να αποσφραγίσει ηλεκτρονικά τους φακέλους και τους υποφακέλους προσφορών βάσει της 26652/07.07.2017 Διακήρυξης του Δημάρχου Αρταίων για ανοικτό διαγωνισμό για την Προμήθεια ΟΜΠΡΕΛΩΝ ΓΙΑ ΤΟΥΣ ΚΟΙΝΟΧΡΗΣΤΟΥΣ ΧΩΡΟΥΣ με κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή) συνολικού προϋπολογισμού 150.000,00 € συμπεριλαμβανομένου του ΦΠΑ.

Η επιτροπή, αφού έλαβε υπ’ όψη την ως άνω 26652/07.07.2017 Διακήρυξη του Δημάρχου Αρταίων και τις διατάξεις του Ν. 4412/2016, σύμφωνα με τις οποίες διεξάγεται ο ηλεκτρονικός διαγωνισμός, σημειώνει τα εξής:

Ο διαγωνισμός της προαναφερόμενης διακήρυξης διεξήχθη ηλεκτρονικά, σύμφωνα με τα αναφερόμενα σε αυτή, μέσω του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.) με αύξοντα αριθμό 43850.

Η καταληκτική ημερομηνία υποβολής των προσφορών ήταν σύμφωνα με τη Διακήρυξη (παρ. 1.5) το Σάββατο 29 Ιουλίου 2017 και ώρα 15:00 μ.μ. ενώ η ηλεκτρονική αποσφράγιση των φακέλων μέσω της πλατφόρμας του Ε.Σ.Η.ΔΗ.Σ. διεξήχθη την 10η Αυγούστου 2017, ημέρα Πέμπτη και ώρα 10:00 π.μ.

Κατά την ανωτέρω ημερομηνία και ώρα η επιτροπή επέλεξε τον διαγωνισμό με **α/α 43850** και διαπίστωσε ότι δεν έχει υποβληθεί καμία προσφορά:

**Η Επιτροπή** **ΓΝΩΜΟΔΟΤΕΙ ΟΜΟΦΩΝΑ**

Για την επανάληψη του διαγωνισμού με Α/Α 48350 (Προμήθεια ομπρελών για τους κοινόχρηστους χώρους)

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 10-08-2017 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 10-08-2017 πρακτικό της επιτροπής διαγωνισμού που αφορά την προμήθεια: Προμήθεια ομπρελών για τους κοινόχρηστους χώρους σύμφωνα με το οποίο δεν υποβλήθηκε καμία προσφορά.

**Β.** Εγκρίνει την επανάληψη του διαγωνισμού με Α/Α 48350 (Προμήθεια ομπρελών για τους κοινόχρηστους χώρους)

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 441/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*